Austria

Austria (aleman: Österreich), ofisialmente Repúblika di Austria, ta un repúblika federal i un pais sin frontera maritimo ku tin 8.5 mion habitante i ta keda den Oropa Sentral. Na frontera panort ta keda Hungria i Czechia, na parti ost Hungria i Slovakia, na parti sur Slovenia i Italia i na parti west Suisa i Liechtenstein. E teritorio ta kubri 83.879 meter kuadrá i e país tin un klima alpino. E tereno di Austria ta montañoso, kedando den Alpen; solamente 32% di e país ta keda bou di 500 meter (1.640 pia), i e punto di mas altu ta 3.798 meter (12.461 pia). Gran parti di e poblashon ta papia e dialekto lokal aleman bavariano  komo idioma nativo i e aleman austriako den su forma standart ta e idioma ofisial di e país. Otro idiomanan rekonosí ta inkluí húngaro, Burgenland kroata i sloveno. 

Origen di e Austria moderno ta data bèk for di tempu di e dinastia Habsburgiano na momentu ku gran parti di e país tabata forma parti di e Imperio Romano Germánico Sagrado. For di komienso di e Reforma, mayoria prinsesa nort germano, representando e outoridat di e Emperador, tabata usa Protestantismo komo un bandera di rebelion. Despues di e Guera di Trinta Aña, e influensia di Reino di Suesia i e Reino Franses, e desaroyo di e Reino di Prusia i e invashonnan di Napoleon Bonaparte tur a redusí e mando di e Emperador den nort di Alemania. pero den aur i den e áreanan no-germano di e imperio, e emperador i e katolisismo a mantene nan kontròl. Durante siglo 17 i 18, Austria a mantene su puesto komo un di e paisnan mas poderoso den Oropa anto komo kontesta riba e koronashon di Napoleon komo emperador di Fransia, e Imperio Austriako a keda proklamá ofisialmente na aña 1804. Despues di e derota di Napoleon, Prusia a bira Austria su kompetitor mayó pa e mando di Alemania. Austria su derota na man di Prusia den e Bataya di Königgrätz, durante Guera Austro-Prusiano di 1886, a habri kaminda pa Prusia afirma dominio riba sobrá di Alemania. Na aña 1867, e imperio a reforma, kreando Austria-Hungria. Despues di e derota di Fransia na 1870 den e Guera Franco-Prusiano, Austria a keda ekskluí for di e formashon di e Imperio Germano nobo, ounke ku den e dékadanan ku a sigui den su polítika i den su polítika eksterior, ela kana huntu ku esun di e Imperio bou di kontrol prusiano. Durante di e krisis di yuli 1914 despues di e asesinato di Franz Ferdinand di Austria, Alemania a guia Austria den emití e ultimatum pa Serbia kual a kulminá den e promé Guera Mundial.

Despues di e kaida di e Imperio Habsburg (Austro-Hungria) na aña 1918 na fin di e Promé Guera Mundial, Austria a adopta i usa e nòmber di e Republika Germano-Austriako (Deutschösterreich, despues Österreich) den un intento pa forma union ku Alemania, pero esaki tabata prohibí dor di e Tratado di Saint-Germain-en-Laye (1919). E Promé Republika Austriako a keda establesé na 1919. Despues di e Anschluss na 1938, Austria a keda okupá i aneksá pa Nazi Alemania. Esaki a dura te na fin di e Di Dos Guera Mundial na 1945, despues di kua Alemania a keda okupa pa e Aliadonan i Austria su konstitushon demokratiko di anterior a keda re-establesé. Na 1955, den e Tratado di Estado austriako a reestablesé Austria komo un estado soberano, poniendo un fin na e okupashon. Den e mesun aña, e parlamento austriako a krea e Deklarashon di Neutralidat, kual a deklara ku e Di Dos Republika Austriako lo bira neutral permanente.

Awendia, Austria ta un demokrasia representativo parlamentario ku ta konsistí di nuebe siudat federal. E kapital i e suidat di mas grandi, ku un poblashon di mas ku 1.7 mion, ta Viena. Austria ta un di e paísnan mas riku na mundu, ku un ku un PIB per kapita di $52.216 (2014). E país a desaroyá un nivel di bida altu i den 2014 a ser klasifiká na di 21 lugá pa su Human Development Index. Austria ta un miembro di Nashonnan Uni for di 1995, a bira miembro di Union Oropeo na 1995 i ta fundadó di OECD. Tambe Austria a firma e Akuerdo di Schengen na 1995 i a adoptá e moneda oropeo, Euro, na 1999.

 Divishonnan Atministrativo 
Austria ta supdividí na nuebe estado (Bundesländer na alemán):


 Brason Nomber Sigla Kapital Gobernador(partido) Partidonan den Asamblea legislativoi kantidat di asiento Poblashon(1° tri. di 2010) area (na km²) Densidat(hab./km²) Siudatnan Demaismunicí-pionan ISO(b) 50px Burgenland B Eisenstadt Hans Niessl (SPÖ) SPÖ (19)ÖVP (13)Total: 36   71,4 13 158 AT-1 50px Kärnten K Klagenfurt Gerhard Dörfler (FPK) FPK (17)SPÖ (11)ÖVP (6)Total: 36   58,7 17 115 AT-2 50px Niederösterreich NÖ St. Pölten Erwin Pröll (ÖVP) ÖVP (31)SPÖ (15)FPÖ (6)Total: 56   83,8 74 499 AT-3 50px Oberösterreich OÖ Linz Josef Pühringer (ÖVP) ÖVP (28)SPÖ (14)FPÖ (9)Die Grünen (5)Total: 56   117,8 29 416 AT-4 50px Salzburg S Salzburg Gabi Burgstaller (SPÖ) SPÖ (15)ÖVP (14)Total: 36   74,1 10 109 AT-5 50px Steiermark St Graz Franz Voves (SPÖ) SPÖ (25)ÖVP (24)Total: 56   73,7 34 508 AT-6 50px Tirol T Innsbruck Günther Platter (ÖVP) ÖVP (16)SPÖ (5)Total: 36   55,9 11 268 AT-7 50px Vorarlberg V Bregenz Herbert Sausgruber (ÖVP) ÖVP (20)Total: 36   141,8 5 91 AT-8 50px Viena(Wien) W Viena Michael Häupl (SPÖ) SPÖ (55)Total: 100    23(a) AT-9
Fonte: Statistik Austria (Poblashon,Bevölkerung zu Quartalsbeginn seit 2002 nach Bundesland  Statistik Austria Area Statistik Austria: Statistisches Jahrbuch 2008. Seite 37 bzw. Abschnitt 01, Statistik.at (yanüari 2008).)
 (a) Viena ta dividi na distritonan
 (b) E kodigo ISO 3166-2:AT, siguiendo e ordenashon alfabetiko na alemán.